
**LAŽNA STROFA (*SREBRNE SVIRALE*, 8. C)**

**SAMOSTAN**

Pokraj rijeke

Stari samostan.

Siv. I tih.

Stari samostan

Bez ičega, bez ikoga.

Usamljen stoji.

U kutovima mirne

Ledene sjene.

Mlada duša,

Sama, tuguje.


Pun sjena tišine

Samostan kraj rijeke,

Star. I samotan.

**Ivana Barać, 8. C**

**MOJE PJESME**


Mnogi su, prije mene,  
Pisali pjesme.  
Zar je potrebno  
Da i ja pišem?

Ne bi li ljepše bilo  
Da gledam  
Kako trešnje cvatu  
I oblaci putuju?

Ne bi li bilo ljepše  
Da čitam  
Pjesme nekih neznanaca  
S tvojih usana?  
  
Zar nisu tvoja usta  
Slađa  
Od mojih pjesama?  
  
Nisu li pogledi tvoji  
Ljepši  
Od mojih pjesama?

**Karmen Dlaka, 8. C**

**PLAVETNILO NEBA**

Sinoć sam promatrao  
Plavetnilo neba.  
  
Zatim sam, u mislima,  
Došao k tebi i gledao  
Plavost očiju tvojih,  
Šuteći.

Gledao sam u njih,  
Šuteći.  
Kad zbog napora svojih  
Napokon smaknem pogled   
S očiju tvojih plavetnih.

Najposlije, rukom  
Dodirnuh tvoje pletenice,  
I počeh šaputati riječi  
Bez smisla.  
  
Nasmijavši se, iznenada,  
I sebi, i nebu,  
Dugo sam gledao  
Tvoje oči,  
  
Plavetnilo neba.

**Leona Miletović, 8. C**